cyanic-selkie/wikianc huggingface dataset:
Γερμανοί του Βοσπόρου
Θεσμοί
Δύο ενώσεις μεταναστών γερμανικής προελεύσεως υφίστανται: ο πρώην αθλητικός σύλλογος «Teutonia» και η «Die Brücke». Σύμφωνα με σχετική δήλωση του Ινστιτούτου Γκέτε, τον Αύγουστο του 2005, 40.000 Γερμανοί πολίτες κατοικούσαν εντός της πόλεως της Κωνσταντινούπολη, ενώ, όλο και περισσότεροι, ήταν οι Γερμανοί καλλιτέχνες οι οποίοι κατοικούσαν εντός αυτής. Μεταξύ των σημαντικότερων εκπροσώπων της γερμανικής κοινότητας, συγκαταλέγεται ο Κεμάλ Ντερβίς, υιός Γερμανού μετανάστη και Τούρκου, ο οποίος εξελέγη ως μέλος του Τουρκικού Κοινοβουλίου. Το τμήμα της Κωνσταντινούπολης του Γερμανικού Αρχαιολογικού Ινστιτούτου ευρίσκεται εντός του κτιρίου του Γενικού Προξενείου της Γερμανίας. Εντός του δημοτικού διαμερίσματος του Τσιχανγκίρ, στην Κωνσταντινούπολη, το Orient Institute Istanbul αποτελεί το νεότερο ανεξάρτητο ερευνητικό ινστιτούτο του Γερμανικού Ινστιτούτου των Ανθρωπιστικών Επιστημών στο Εξωτερικό (DGIA).
Βιβλιογραφία
Κατηγορία:Γερμανοί Κατηγορία:Πληθυσμιακές ομάδες στην Τουρκία
Βεγγαλική γλώσσα
Η Βεγγαλική γλώσσα (ΔΦΑ: /bɛŋˈɡɔːli/, ή Μπάνγκλα (/bɑːŋlɑː/, বাংলা) ή Μπενγκάλι, είναι η γλώσσα η οποία χρησιμοποιείται κατά κύριο λόγο στην περιοχή της Βεγγάλης, η οποία αποτελείται από την χώρα του Μπανγκλαντές και τις επαρχίες της Δυτικής Βεγγάλης, Τρίπουρα και νοτίου Άσαμ της Ινδίας. Η γραφή της γίνεται με το Βεγγαλικό αλφάβητο, και είναι η εθνική γλώσσα του Μπανγκλαντές και η 2η σε αριθμό ομιλητών στην Ινδία. Έχοντας περίπου 250 εκατομμύρια άτομα που την χρησιμοποιούν ως μητρική γλώσσα, και περίπου 300 εκατομμύρια ομιλητές παγκοσμίως, είναι η 7η περισσότερο χρησιμοποιούμενη γλώσσα διεθνώς βάσει των γηγενών ομιλητών της, και 11η ως προς τον συνολικό αριθμό ομιλητών.
Επιρροή
Μερικά από τα παλαιότερα κείμενα του Βουδισμού έχουν γραφεί στη γλώσσα αυτή, ενώ η επιρροή της στις χώρες της ανατολικής Ασίας αποτυπώνεται στην ιστορία των εθνικών ύμνων του Μπανγκλαντές, της Ινδίας, και της Σρι Λάνκα, οι οποίοι είχαν όλοι αρχικά συνταχθεί στην Βεγγαλική γλώσσα. Η γλώσσα έχει μικρές διαφοροποιήσεις ανάμεσα σε αυτή όπως ομιλείται στο Μπανγκλαντές και αυτή όπως χρησιμοποιείται στη δυτική Βεγγάλη της Ινδίας, κυρίως ως προς την προφορά και το πλαίσιο χρήσης.
Πέρα από την ίδια τη Βεγγαλική γλώσσα, το Βεγγαλικό αλφάβητο χρησιμοποιείται και για την γραφή της γλώσσας, γλώσσες της οικογένειας Μούντα, καθώς και για τα.
Αγώνας για αναγνώριση
Η γλώσσα κατέχει πλούσια λογοτεχνική παράδοση και είναι ένα από τα συστατικά στοιχεία της Βεγγαλικής εθνικής ταυτότητας. Κατά την δεκαετία του 1950 δημιουργήθηκε κίνημα το οποίο αγωνιζόταν για την αναγνώριση της γλώσσας (ভাষা আন্দোলন Μπάσα Αντολόν), στην περιοχή η οποία τότε ανήκε στο ανατολικό Πακιστάν (σημερινό Μπανγκλαντές) με τις αρχές του δυτικού Πακιστάν να διαχειρίζονται τις υποθέσεις της περιοχής. Η επίτευξη της αναγνώρισης και του δικαιώματος χρήσης της γλώσσας των βεγγαλικών ήταν ένα ζήτημα που συνδέθηκε στενά με την Βεγγαλική εθνική ταυτότητα.
Στις 21 Φεβρουαρίου του 1952, μια ομάδα φοιτητών και ακτιβιστών δολοφονήθηκαν από τις Πακιστανικές Αρχές στο πανεπιστήμιο της Ντάκα, όταν διαμαρτυρήθηκαν για την πλήρη απαγόρευση που ίσχυε τότε ως προς την χρήση της Βεγγαλικής γλώσσας, και την επιβολή της υποχρεωτικής χρήσης των Ούρντου. Το 1999, η ΟΥΝΕΣΚΟ ανακήρυξε την 21η Φεβρουαρίου ως την Διεθνή Ημέρα Μητρικής Γλώσσας τιμώντας έτσι τους ανθρώπους που έχασαν τη ζωή τους στην Βεγγάλη κατά τον αγώνα τους για την αναγνώριση της μητρικής τους γλώσσας.
Λεξιλόγιο
δεξιά|μικρογραφία|250x250εσ|Πηγές σύγχρονων λογοτεχνικών λέξεων των Βεγγαλικών{{Legend|#FFCC99|68% ιθαγενείς λέξεις}}{{Legend|#993300|24.9% επαναδανεισμοί από τα Σανσκριτικά}}{{Legend|#FF6666|7.1% αυτόχθονα και ξένα δάνεια}}
Τα βεγγαλικά έχουν μέχρι και 100.000 ξεχωριστές λέξεις, εκ των οποίων οι 50.000 θεωρούνται Ταντμπάβα (γνήσιες λέξεις της βεγγαλικής), 21.100 θεωρούνται Τατσάμα (δάνεια από τα σανσκριτικά) και οι υπόλοιπες έχουν δανειστεί από αυστροασιατικές και άλλες ξένες γλώσσες.
Ωστόσο, τα στοιχεία αυτά δεν λαμβάνουν υπόψη το μεγάλο ποσοστό των αρχαϊκών ή εξαιρετικά τεχνικών λέξεων που χρησιμοποιούνται σπάνια. Επιπλέον, διαφορετικοί διάλεκτοι χρησιμοποιούν περισσότερο περσικό και αραβικό λεξιλόγιο, ειδικά σε διάφορες περιοχές του Μπανγκλαντές και στις περιοχές μουσουλμανικής πλειοψηφίας της Δυτικής Βεγγάλης, και επίσης οι Ινδουιστές χρησιμοποιούν περισσότερο λεξιλόγιο από τα Σανσκριτικά από τους μουσουλμάνους και ενώ τα πρότυπα Μπενγκάλι βασίζονται στη διάλεκτο Νάντια που ομιλείται στη πολιτεία ινδουιστικής πλειοψηφίας της Δυτικής Βεγγάλης. Περίπου το 90% των Βεγγάλων στο Μπανγκλαντές (περίπου 148 εκατομμύρια μουσουλμάνοι) και το 27% των Βεγγάλων στη Δυτική Βεγγάλη και το 10% στο Άσαμ (μαζί 36 εκατομμύρια μουσουλμάνοι) είναι μουσουλμάνοι και μιλούν μια πιο περσοαραβοποιημένη έκδοση των Βεγγαλικών αντί της περισσότερο επηρεασμένης από τα σανσκριτικά τυπικής διαλέκτου Νάντια. Το παραγωγικό λεξιλόγιο που χρησιμοποιείται στα σύγχρονα λογοτεχνικά έργα, αποτελείται ουσιαστικά (67%) από τανμπάβα, ενώ τα τατσάμα αποτελούν μόνο το 25% του συνόλου. Οι δανεισμένες λέξεις από τις μη-Ινδικές γλώσσες αποτελούν το υπόλοιπο 8% του λεξιλογίου που χρησιμοποιείται στη σύγχρονη Βεγγαλική βιβλιογραφία.
Τα πιο κοινά δάνεια από ξένες γλώσσες προέρχονται από τρία διαφορετικά είδη επαφών. Μετά από στενή επαφή με αρκετές αυτοχθόνες Αυστροασιατικές γλώσσες,  και αργότερα η εισβολή της Μογγολικής Αυτοκρατορίας της Ινδίας, της οποίας η αυλική γλώσσα ήταν η Περσική, πολυάριθμες λέξεις από τα τσαγκατάι, τα αραβικά και τα περσικά απορροφήθηκαν στο λεξικό.
Αργότερα οι ταξιδιώτες από την Ανατολική Ασία και η τελευταία ευρωπαϊκή αποικιοκρατία έφεραν λέξεις από την πορτογαλική, τη γαλλική, την ολλανδική, και πιο σημαντικότερα από τα αγγλικά κατά την αποικιακή περίοδο.
Εξωτερικοί σύνδεσμοι
Κατηγορία:Γλώσσες της Ινδίας Κατηγορία:Γλώσσες του Μπανγκλαντές Κατηγορία:Ινδοάριες γλώσσες
Α.Ε.Κ. Β (ποδόσφαιρο)
Η '''Α.Ε.Κ. Β (πλήρες όνομα: Αθλητική Ένωσις Κωνσταντινουπόλεως Β''') είναι ελληνικός επαγγελματικός ποδοσφαιρικός σύλλογος, με έδρα στη Νέα Φιλαδέλφεια Αττικής.
Ιδρύθηκε το 2021 και αποτελεί την Β ομάδα της Α.Ε.Κ. Αθηνών. Αγωνίζεται στην Πρωτάθλημα της Super League 2 και ως έδρα της έχει το Προπονητικό Κέντρο Σπάτων και συγκεκριμένα το "Σεραφειδιο" γήπεδο προδιαγραφών UEFA και χωρητικότητας 3.000 θεατών που κατασκευαστηκε το 2022 και πήρε το όνομά του προς τιμήν του Στέλιου Σεραφείδη.
Οι Β ομάδες στην Ελλάδα μετέχουν στο ίδιο σύστημα πρωταθλήματος όπως η πρώτη ομάδα και όχι σε πρωτάθλημα Β ή αναπληρωματικών ομάδων. Πρέπει να αγωνίζονται τουλάχιστον ένα επίπεδο χαμηλότερα στην βαθμίδα των κατηγοριών από την κύρια ομάδα τους και έτσι η Α.Ε.Κ. Β δεν είναι δυνατόν να είναι επιλέξιμη για ενδεχόμενη άνοδο στη Super League. Δεν μπορούν επίσης να συμμετάσχουν στον θεσμού του Κυπέλου Ελλάδας.
Ιστορία
Η Α.Ε.Κ. Β ιδρύθηκε το 2021, αποτελώντας την δεύτερη ομάδα της Α.Ε.Κ. Αθηνών και αγωνίζεται στους εντός έδρας αγώνες της στο Προπονητικό Κέντρο Σπάτων.
Στάδιο
Το Προπονητικό Κέντρο Σπάτων, που βρίσκεται στην περιοχή των Σπάτων Αττικής, είναι το γήπεδο για όλα τα ποδοσφαιρικά τμήματα του συλλόγου. Είναι ένα σύγχρονο αθλητικό κέντρο το οποίο κατασκευάστηκε το 2010.το 2021 κατασκευάστικε ένα νέο γήπεδο που έγινε έδρα της ομάδας το Σεραφιδιο. Η χωρητικότητα της κερκίδας του γηπέδου ανέρχεται σε 1.000 θέσεις.
Επιτελεία
=== Τεχνικό προσωπικό ===
Εξωτερικοί σύνδεσμοι
Κατηγορία:Αθλητική Ένωση Κωνσταντινουπόλεως (ποδόσφαιρο) Κατηγορία:Αθλητική Ένωση Κωνσταντινουπόλεως Κατηγορία:Ιδρύσεις ποδοσφαιρικών ομάδων το 2021 Κατηγορία:Ποδοσφαιρικές ομάδες Ελλάδας
Πανακότα
thumb|right|200px|Πανακότα από [[γιαούρτι με σιρόπι βατόμουρο.]] Η πανακότα (panna cotta) είναι από τα πιο γνωστά γλυκίσματα Ιταλικής προέλευσης. Αποτελείται από μαγειρεμένη κρέμα γάλακτος, η οποία έχει στερεοποιηθεί κατά την παρασκευή με ζελατίνη. Το όνομά της στα ιταλικά σημαίνει «ψημένη κρέμα». Είναι πολύ διαδεδομένο έδεσμα στα Επτάνησα.
Κατηγορία:Πουτίγκες Κατηγορία:Ιταλικά επιδόρπια Κατηγορία:Τρόφιμα μαγειρεμένα στο φούρνο
Ρέιντζερς Γλασκώβης
Η ομάδα έχει ως έδρα το Στάδιο Άιμπροξ και εκπροσωπεί παραδοσιακά τον προτεσταντικό πληθυσμό της πόλης, αν και σήμερα οι οπαδοί της έχουν ποικίλη θρησκευτική προέλευση. Η Ρέιντζερς είναι η δημοφιλέστερη ομάδα της Σκωτίας και μία από τις δημοφιλέστερες στο Ηνωμένο Βασίλειο, ενώ έχει μεγάλη αντιπαλότητα με την άλλη μεγάλη ομάδα της Σκωτίας, τη Σέλτικ, με την οποία συνθέτουν ένα από τα κλασικότερα ποδοσφαιρικά ντέρμπι παγκοσμίως, το οποίο εκτός από αθλητικές έχει κοινωνικές, ιστορικές, πολιτικές και θρησκευτικές προεκτάσεις και είναι γνωστό ως Ολντ Φερμ.
Ιστορία
Οι ιδρυτές των Ρέιντζερς ήταν τέσσερις: οι αδελφοί Μόζες και Πίτερ ΜακΝιλ, ο Πίτερ Κάμπελ, ο Ουίλιαμ ΜακΜπιθ και ο Τομ Βάλανς. Το 1872 συναντήθηκαν κι αποφάσισαν να ιδρύσουν έναν ποδοσφαιρικό σύλλογο. Τον ονόμασαν Ρέιντζερς από το όνομα ενός αγγλικού συλλόγου ράγκμπι, το οποίο βρήκαν σε ένα βιβλίο.
Το πρώτο ματς του νέου συλλόγου δόθηκε το Μάιο του 1873 εναντίον της Κάλαντερ Φ.Κ. σε δημόσιες εκτάσεις του Γκλάσγκοου Γκριν με αποτέλεσμα 0-0. Σε ένα δεύτερο φιλικό παιχνίδι εναντίον της Κλάιντ νίκησαν με 11-0 και καθιέρωσαν τις γνωστές μέχρι σήμερα μπλε φανέλες. Τελικά, ως επίσημο έτος ίδρυσης αναγνωρίστηκε το 1873, αφού στην επέτειο της πρώτης συνάντησης των τεσσάρων ιδρυτών εκλέχτηκε το πρώτο Δ.Σ. Την πρώτη σεζόν (1873-74) έδωσαν μόνο φιλικά παιχνίδια, αφού δεν πρόλαβαν τις προθεσμίες εγγραφής, ώστε να πάρουν μέρος στο Κύπελλο Σκωτίας. Το 1876 ανέδειξαν τον πρώτο διεθνή παίκτη, τον Μόουζες ΜακΝιλ. Το 1877 έφτασαν για πρώτη φορά στον τελικό του Κυπέλλου Σκωτίας. Το 1888, χρονιά ίδρυσης της Σέλτικ Γλασκώβης, διεξήχθη το πρώτο κλασικό ντέρμπι.
Τη σεζόν 1890-91 οι Ρέιντζερς ήταν μεταξύ των δέκα ιδρυτικών σωματείων της σκωτσέζικης επαγγελματικής ένωσης (Scottish Football League) και στις 16 Αυγούστου 1890 έδωσαν το πρώτο αγώνα πρωταθλήματος εναντίον της Χαρτς νικώντας 5-2. Στο τέλος της σεζόν ισοβάθμησαν στην πρώτη θέση με την Νταμπάρτον, ήρθαν ισόπαλοι 2-2 και στον αγώνα κατάταξης που ακολούθησε και τελικά μοιράστηκαν τον τίτλο, κάτι που συνέβη για πρώτη και μοναδική φορά στην ιστορία του πρωταθλήματος Σκωτίας. Το 1894 κατέκτησαν για πρώτη φορά το Κύπελλο Σκωτίας νικώντας 3-1 τη Σέλτικ Γλασκώβης στον τελικό. Ακολούθησαν άλλα 54 πρωταθλήματα με πιο πρόσφατο του 2021, 33 κύπελλα καθώς επίσης ένα ευρωπαϊκό τρόπαιο και άλλα έπαθλα μικρότερου βεληνεκούς. Λόγω χρεών, την σεζόν 2011-2012, η Ρέιντζερς υποβιβάστηκε στην Γ΄ κατηγορία. Μετά από δύο περιόδους σε Γ΄ και Β΄ Κατηγορία, κέρδισε την άνοδο στην Τσαμπιονσιπ και έπειτα από μία περίοδο παραμονής, την αμέσως επόμενη κατέκτησε το πρωτάθλημα και την άνοδο στην Πρέμιερσιπ, επιστρέφοντας στα μεγάλα σαλόνια του σκωτσέζικου ποδοσφαίρου.
Τη σεζόν 2020-21 η Ρέιντζερς κατέκτησε αήττητη το πρωτάθλημα Σκωτίας, επιστρέφοντας στην κορυφή του ποδοσφαίρου της χώρας μετά από 10 χρόνια. Με προπονητή τον Στίβεν Τζέραρντ, στέφθηκε πρωταθλήτρια με 32 νίκες, 6 ισοπαλίες και καμία ήττα, ενώ τα συνολικά γκολ υπέρ/κατά ήταν 92-13.
Έμβλημα
Το έμβλημα του συλλόγου όπως έχει εξελιχθεί με το πέρασμα του χρόνου.
Αντιπαλότητες
Ο αγώνας μεταξύ της Ρέιντζερς και της Σέλτικ αποτελεί ένα από τα πιο διάσημα ντέρμπι στον κόσμο. Το παιχνίδι αυτό είναι ευρέως γνωστό ως Old Firm, αν και δεν είμαστε σίγουροι για την προέλευση του ονόματος. Το πρώτο παιχνίδι έγινε το 1888 και νικήτρια ήταν η Σέλτικ. Στα τέλη του 19ου αιώνα κατέφυγαν στη Γλασκώβη πολλοί πρόσφυγες από την Ιρλανδία, που ήταν καθολικοί χριστιανοί. Κάποιοι από αυτούς ίδρυσαν την ομάδα της Σέλτικ Γλασκώβης το 1888 και έτσι η Ρέιντζερς καθιερώθηκε ως η ομάδα των προτεσταντών. Από τότε οι αγώνες ανάμεσα στις δύο αυτές ομάδες καθιερώθηκαν ως ένα πεδίο ανταγωνισμού ανάμεσα στις δύο κατηγορίες πληθυσμού της πόλης: τους καθολικούς και τους προτεστάντες. Ο διαχωρισμός ήταν σχεδόν απόλυτος και ως το 1989 υπήρχε μια άγραφη παράδοση στους Ρέιντζερς, να μην αγοράζουν καθολικούς παίκτες. Την παράδοση αυτή ανέτρεψε ο προπονητής Graeme Souness όταν έφερε στην ομάδα τον Μο Τζόνστον, καθολικό και πρώην παίκτη της Σέλτικ Γλασκώβης. Ήταν ο πρώτος καθολικός των Ρέιντζερς από τον Α΄ Παγκόσμιο Πόλεμο.
Τις περισσότερες σεζόν τα αποτελέσματα των αγώνων Ρέιντζερς-Σέλτικ καθόριζαν ποιος θα πάρει τον τίτλο. Ειδικά στο κύπελλο τις πιο πολλές φορές οι άλλες ομάδες έλπιζαν να φτάσουν στον τελικό μόνο αν οι Ρέιντζερς-Σέλτικ κληρώνονταν μεταξύ τους σε προηγούμενο γύρο.
Τα τελευταία χρόνια οι δύο ιστορικοί σύλλογοι έχουν κάνει πολλές προσπάθειες να ελαττωθεί ο θρησκευτικός διαχωρισμός των οπαδών, ώστε να μειωθούν οι εντάσεις και οι τριβές. Με τη βοήθεια του κοινοβουλίου, των εκκλησιαστικών ομίλων, των σχολείων και της τοπικής κοινωνίας προσπαθούν να σταματήσουν τα διαχωριστικά τραγούδια και συνθήματα, προωθώντας ένα επίπεδο πολιτισμού στις κερκίδες.
Η Ρέιντζερς είναι η ομάδα με τις περισσότερες νίκες στο «Old Firm».
Εξωτερικοί σύνδεσμοι
Ρέιντζερς Γλασκώβης Ρέιντζερς Γλασκώβης Κατηγορία:Ποδοσφαιρικές ομάδες Σκωτίας Κατηγορία:Ιδρύσεις ποδοσφαιρικών ομάδων το 1872
Σανκτ Γκεόργκεν αμ Ίμπσφελντε
Το Σανκτ Γκεόργκεν αμ Ίμπσφελντε (γερμανικά: Sankt Georgen am Ybbsfelde) είναι πόλη ευρισκόμενη εντός του Διαμερίσματος του Αμστέτεν της Κάτω Αυστρίας, στην Αυστρία.
Γεωγραφία
Το Σανκτ Γκεόργκεν αμ Ίμπσφελντε βρίσκεται στο Μόστφιρτελ της Κάτω Αυστρίας. Ποσοστό περίπου 14% της συνολικής έκτασης του δήμου είναι δασώδες.
Παραπομπές
Κατηγορία:Πόλεις της Κάτω Αυστρίας
Μπέχαμπεργκ
Το Μπέχαμπεργκ (γερμανικά: Behamberg) είναι πόλη ευρισκόμενη εντός του Διαμερίσματος του Αμστέτεν της Κάτω Αυστρίας, στην Αυστρία.
Γεωγραφία
Το Μπέχαμπεργκ ευρίσκεται στο Μόστφιρτελ της Κάτω Αυστρίας.
Παραπομπές
Κατηγορία:Πόλεις της Κάτω Αυστρίας
Αριάδνη (πρόγραμμα ΕΕ)
Το πρόγραμμα Αριάδνη (1997-1998) της Ευρωπαϊκής Ένωσης, που εγκρίθηκε από το Ευρωπαϊκό Κοινοβούλιο και το Συμβούλιο στις 29 Μαΐου 1996 είχε σκοπό να βοηθήσει τη διάδοση των ευρωπαϊκών λογοτεχνικών έργων. Παρατάθηκε για μία χρονιά ακόμα (1999).
Με το πρόγραμμα αυτό δίδονταν επιχορηγήσεις στον ευρύτερο χώρο του βιβλίου και υποστήριξη στη μετάφραση. Πιο συγκεκριμένα:
Ο προϋπολογισμός της περιόδου 1997-1998 είχε φτάσει τα 7 εκατομμύρια εκιού και για το 1999, το ποσό των 3.267.285.09 ευρώ. Το πρόγραμμα προκάλεσε το ενδιαφέρον πολλών πολιτιστικών φορέων και δέχτηκε συνολικά 1.558 προτάσεις. Στη διάρκεια των τριών αυτών χρόνων υποστήριξε 638 μεταφράσεις βιβλίων και 89 πολιτιστικές συνεργασίες ενώ επιχορήγησε 230 διαφορετικούς πολιτιστικούς φορείς και 49 παιδαγωγικά έργα για τα οποία συνεργάστηκαν συνολικά 20 πολιτιστικοί φορείς.
Πηγές
Publication de la Commission, DG Information, Communication, Culture et Audiovisuel Paris : L’ Harmattan, 2000, ISBN 2- 7384- 9196-0 (Responsable de la rédaction et de la publication : POULAKOS Alexandra) Paris : La Documentation française, 2001, ISBN 2- 11- 004743-7 Paris :Ministère de la culture et de la communication, Département des affaires internationales,1997, ISBN 2- 11- 089747-3
Κατηγορία:Προγράμματα Ευρωπαϊκής Ένωσης Κατηγορία:Πολιτιστικές πολιτικές της Ευρωπαϊκής Ένωσης
Ουμί Σουλτάνα
Βιογραφία
Ήταν κόρη του σουλτάνου Μωάμεθ Δ΄ και της νόμιμης συζύγου του Εμετουλάχ Ραμπιά Γκιουλνούς Σουλτάν. Δεδομένου ότι οι μεγαλύτερες αδελφές της Χατιτζέ και Φατμά παντρεύτηκαν το 1675, τότε ήταν βρέφος, οπότε ο γάμος της δεν πραγματοποιήθηκε.
Ο πατέρας της καθαιρέθηκε το 1687, και έτσι δεν ήταν σε θέση να οργανώσει ένα γάμο γι' αυτήν. Και έτσι ο θείος της που την αγαπούσε πάρα πολύ, ο Σουλτάνος Αχμέτ Β΄ διοργάνωσε το γάμο της με τον Σιλαχντάρ Τσερκές Οσμάν Πασά.
Ο γάμος πραγματοποιήθηκε στις 13 Ιανουαρίου 1694 στο Παλάτι Εντιρνέ. Μαζί απέκτησαν δύο κόρες, την Χατιτζέ Χανίμσουλταν και τη Φατμά Χανίμσουλταν. Η κόρη της Χατιτζέ πέθανε το 1698, η άλλη κόρη της Φατμά πέθανε το 1701 και οι δύο θάφτηκαν στο Νέο Τζαμί.
Πέθανε στις 10 Μαΐου 1720 από ευλογιά, σε νεαρή ηλικία και είναι θαμμένη στο μαυσωλείο της γιαγιάς της στο Μαυσωλείο Τουρχάν Σουλτάνα στο Γενί Τζαμί της Κωνσταντινούπολης.
Πηγές
Κατηγορία:Πριγκίπισσες της Οθωμανικής Αυτοκρατορίας Κατηγορία:Οθωμανοί
Μεχερδάτης της Παρθίας
Ο Μεχερδάτης, Meherdates, παρθικά Mihrdāt, ήταν ένας Πάρθιος πρίγκιπας, που αγωνίστηκε εναντίον του Γοτάρζη Β΄ (βασ. 40–51 ) για το στέμμα των Πάρθων από το 49 έως το 51 μ.Χ.
Ήταν ένας γιος του Βονώνη Α΄ (βασ. 8–12 ). Τελικά ηττήθηκε και αιχμαλωτίστηκε από τον Γοτάρτζη Β΄, ο οποίος τού χάρισε τη ζωή, αλλά του ακρωτηριάστηκαν τα αυτιά, μία πράξη που τον απέκλεισε από την ανάκτηση τού θρόνου.
Πηγές
Κατηγορία:Πάρθοι βασιλείς
Βάντα Λέσις
Η Βάντα Λέσις (πολωνικά: Wanda Lesisz) (15 Ιουλίου 1926 – 16 Ιουλίου 2017) ήταν Πολωνή αντιστασιακή κατά τη διάρκεια του Β΄ Παγκοσμίου Πολέμου. Τιμήθηκε ως Δίκαιη των Εθνών για την παροχή καταφυγίου σε Εβραίους. Παντρεύτηκε τον Ταντέους Λέσις, ο οποίος ήταν επίσης αντιστασιακός μαχητής. Ο πατέρας της εργαζόταν για τον Πολωνικό Στρατό. Αυτή και οι αδερφές της παρακολούθησαν μια στρατιωτική σχολή στην οποία δίδασκε ένας υπουργός μέχρι την ηλικία των 15 ετών, αφού άρχισε να παρακολουθεί ένα σχολείο που διοικούσε η σύζυγος του ίδιου υπουργού.
Ενώ οι γερμανικές δυνάμεις προχωρούσαν υπό πίεση, η Βάντα και η οικογένειά της έπρεπε να κάνουν το ταξίδι τους σε μια εναλλακτική διαδρομή. Το νέο της σπίτι δεν είχε παράθυρα, τζάμια και καλοριφέρ. Αυτή έγινε η νέα της ζωή και, σε αυτήν, έπιασε δουλειά ως διανομέας εφημερίδων. Ωστόσο, αυτό άλλαξε γρήγορα όταν της ζητήθηκε να ενταχθεί στο Πολωνικό Υπόγειο Κράτος, στο οποίο συμμετείχαν και η μητέρα και οι αδερφές της. Η κύρια δουλειά της Βάντα ήταν η διανομή μηνυμάτων, ωστόσο μοίραζε και όπλα σε άλλα μέλη της αντίστασης. Επιπλέον, βοήθησε έναν Άγγλο στρατιωτικό, που έζησε μαζί τους για μικρό χρονικό διάστημα, αλλά αργότερα συνελήφθη και σκοτώθηκε.
Παραπομπές
Κατηγορία:Πολωνοί αντιστασιακοί στο Β΄ Παγκόσμιο Πόλεμο Κατηγορία:Πολωνοί Δίκαιοι των Εθνών Κατηγορία:Γυναίκες στον Β' Παγκόσμιο Πόλεμο Κατηγορία:Πολωνοί μετανάστες στο Ηνωμένο Βασίλειο
Καθεδρικός Ναός Αγίου Αλεξάνδρου Νιέφσκι (Σόφια)
Ο Καθεδρικός Ναός Αγίου Αλεξάνδρου Νιέφσκι Σόφιας  (βουλγ. Храм-паметник „Свети Александър Невски“, Χραμ-πάμετνικ „Σβέτι Αλέξανδρος Νέβσκι“) είναι Ορθόδοξος καθεδρικός ναός της πρωτεύουσας της Βουλγαρίας. Πρόκειται για έναν από τους μεγαλύτερους ναούς στον κόσμο, καθώς και ένα από τα σύμβολα και βασικά αξιοθέατα της Σόφιας. Χτισμένος σε νεοβυζαντινό ρυθμό ο Καθεδρικός του Αγίου Αλεξάνδρου Νιέφσκι καταλαμβάνει έκταση 3.170 τετρ. μέτρων και χωράει στο εσωτερικό του 10.000 ανθρώπους. Είναι ο δεύτερος μεγαλύτερος χριστιανικός ναός στη Βαλκανική Χερσόνησο μετά από αυτόν του Αγίου Σάββα στο Βελιγράδι της Σερβίας. Πρόκειται για τον 11ο κατά σειρά μεγαλύτερο ναό της Ανατολικής Ορθόδοξης Εκκλησίας.
Στο υπόγειο του ναού υπάρχει κρύπτη-μουσείο με πολλές ελληνικές εικόνες και κειμήλια.
Ιστορία και κατασκευή
Στα τέλη του 18ου αιώνα οι απαγορεύσεις της Οθωμανικής διακυβέρνησης στη Βουλγαρία, που αφορούσαν την ανέγερση χριστιανικών εκκλησιών, ατόνησαν και το 1839 καταργήθηκαν. Εφεξής η θρησκευτική αρχιτεκτονική γνώρισε νέα ανάπτυξη. Είναι η εποχή της επικράτησης της Ορθόδοξης Εκκλησίας ως εθνικής εκκλησίας των Βουλγάρων. Το γεγονός αυτό είχε ως συνέπεια την εξαφάνιση του αρχιτεκτονικού τύπου της βυζαντινής βασιλικής, υπό την επίδραση μάλιστα της ρωσικής σχολής.
Στις 4 Ιανουαρίου 1878 η Σόφια απελευθερώθηκε από τους Τούρκους και τον επόμενο χρόνο (187]) ανακηρύχθηκε πρωτεύουσα του βουλγαρικού κράτους, οπότε η πόλη άρχισε να αναπτύσσεται πολεοδομικά και κτηριολογικά κατά τα ευρωπαϊκά πρότυπα.
Η κατασκευή του καθεδρικού ναού του Αγίου Αλεξάνδρου Νιέφσκι (που σχεδιαζόταν από τις 19 Φεβρουαρίου 1879) ξεκίνησε το 1882, όταν τέθηκε ο θεμέλιος λίθος, αλλά το μεγαλύτερο τμήμα του χτίστηκε μεταξύ 1904 και 1912. Ο Αγιος Αλέξανδρος Νιέφσκι ήταν Ρώσος πρίγκιπας και ο καθεδρικός ναός κατασκευάστηκε προς τιμή των Ρώσων στρατιωτών που έχασαν τη ζωή τους κατά τη διάρκεια του Ρωσοτουρκικού Πολέμου του 1877-1878, αποτέλεσμα του οποίου ήταν να απελευθερωθεί η Βουλγαρία από τηνΟθωμανική κυριαρχία.
Ο καθεδρικός ναός σχεδιάστηκε από τον Αλέξανδρο Πομεράντσεφ, με τη βοήθεια των Αλέξανδρου Σμιρνόφ και του Αλέξανδρου Γιάκοβλεφ, που άλλαξε ριζικά το αρχικό σχέδιο του 1884-1885 του Ιβάν Μπογκομόλοφ. Το τελικό σχέδιο ολοκληρώθηκε το 1898, και η κατασκευή και διακόσμησή του έγιναν από ομάδα της Βούλγαρων, Ρώσων, Αυστροούγγρων και άλλων Ευρωπαίων καλλιτεχνών, αρχιτεκτόνων και εργατών, περιλαμβανομένων των προαναφερθέντων αρχιτεκτόνων, καθώς και των Πέτκο Moμτσίλοφ, Γιορντάν Μιλάνοφ, Χαραλάμπι Tάτσεφ, Ιβάν Μρκβίτσκα, Βασίλι Μπολότνοφ, Νικολάι Μπρούνι, Αλέξανδρου Κισέλιοφ, Αντον Μίτοφ και πολλών άλλων.
Τα μαρμάρινα μέρη και τα φωτιστικά κατασκευάσθηκαν στο Μόναχο, τα μεταλλικά στοιχεία για τις πύλες στο Βερολίνο, ενώ οι ίδιες οι πύλες κατασκευάστηκαν στο εργοστάσιο του Καρλ Μπάμπεργκ στη Βιέννη και τα ψηφιδωτά μεταφέρθηκαν από τη Βενετία.
Αρχιτεκτονική και διακόσμηση του ναού
Στο επάνω μέρος της κεντρικής εισόδου του ναού εικονίζεται σε πολύχρωμο μωσαϊκό η μορφή του Αγίου Αλέξανδρου Νιέφσκι, φιλοτεχνημένη από το Βούλγαρο ζωγράφο Αντόν Μίτοφ (1862 – 1930). Στις δύο πλευρές της εισόδου, επάνω από τις πλευρικές θύρες του ναού, οι μορφές της Αγίας Ευδοκίας και της Αγίας Παρασκευής έχουν φιλοτεχνηθεί από τους καλλιτέχνες Β. Ντίμοφ και Β. Μαρίνοφ.
Στην εσωτερική διακόσμηση του ναού έχουν χρησιμοποιηθεί πολύχρωμα ιταλικά μάρμαρα, βραζιλιανικός όνυχας, αλάβαστρο και άλλα πολυτελή υλικά, ενώ τα ψηφιδωτά και τα γλυπτά, φιλοτεχνημένα από Βουλγάρους, Ρώσους και άλλους ξένους καλλιτέχνες, είναι ιδιαίτερα υψηλής τέχνης.
Ο κεντρικός θόλος του ναού είναι ζωγραφισμένος από το διάσημο Ρώσο ζωγράφο Ιβάν Γκριγκόρεβιτς Μιασοέντοφ (1881 – 1953). Το αριστουργηματικό αυτό έργο έχει συνολική επιφάνεια 850 τ.μ., ενώ στην περίμετρο του θόλου είναι γραμμένο το «Πάτερ Ημών» με χρυσά γράμματα.
Στο εικονοστάσιο του κεντρικού κλίτους και σε κάθε πλευρά της Ωραίας Πύλης υπάρχουν οι εικόνες του Ιησού Χριστού και της Παρθένου Μαρίας, έργα του μεγάλου Ρώσου ζωγράφου Βίκτορ Βεσνέτσοφ (1848 – 1926). Στα αριστερά της Παναγίας υπάρχει η εικόνα του Αγίου Αλέξανδρου Νιέφσκι.
Στο νότιο κλίτος του ναού υπάρχουν έργα των προσωπογράφων καλλιτεχνών Αντόν Μίτοφ και του τσεχικής καταγωγής (εγκατεστημένου στη Σόφια από το 1889) Ιβάν Μαρκβίτσκα (1856 – 1938).
Αλλαγή ονόματος
Το όνομα του καθεδρικού ναού άλλαξε για λίγο σε Καθεδρικό Αγίων Κυρίλλου και Μεθοδίου μεταξύ 1916 και 1920 (καθώς η Βουλγαρία και η Ρωσία ανήκαν σε αντίθετες συμμαχίες στον Α΄ Παγκόσμιο Πόλεμο), αλλά στη συνέχεια η αρχική ονομασία αποκαταστάθηκε. Ο Καθεδρικός Ναός του Αγίου Αλεξάνδρου Νιέφσκι ανακηρύχθηκε μνημείο πολιτισμού στις 12 Σεπτεμβρίου 1924.
Νικόλαος Παναγιωτόπουλος
Ο Νικόλαος Παναγιωτόπουλος (Καβάλα, 18 Αυγούστου 1965) είναι Έλληνας δικηγόρος, πολιτικός, βουλευτής, πρώην υφυπουργός Εργασίας, Κοινωνικής Ασφάλισης και Πρόνοιας και πρώην υπουργός Εθνικής Άμυνας της Ελλάδας από το 2019 έως 2023.
Καθεδρικός Ναός Αγίου Αλεξάνδρου Νιέφσκι (Σόφια)
Λείψανα
Στα αριστερά της αγίας τράπεζας σε περίτεχνη λειψανοθήκη εκτίθενται τα λείψανα του Αγίου Αλέξανδρου Νιέφσκι, που δωρήθηκαν από τη Ρωσική Ορθόδοξη Εκκλησία. Αν και η συνοδευτική στη βουλγαρική γλώσσα πλάκα αναφέρεται απλώς σε «λείψανα» (мощи), το στοιχείο στην οθόνη φαίνεται να είναι κομμάτι από πλευρό.
Νικόλαος Παναγιωτόπουλος
Βιογραφία
Γεννήθηκε στην Καβάλα στις 18 Αυγούστου 1965 και είναι έγγαμος με τη νηπιαγωγό Νατάσα Αγγελίδου. Πατέρας του είναι ο δικηγόρος παρ' Αρείω Πάγω Γιάννης Παναγιωτόπουλος, ο οποίος διετέλεσε για 18 χρόνια πρόεδρος του Δικηγορικού Συλλόγου Καβάλας, ενώ μητέρα του είναι η Καίτη Καλαϊτζή. Αδελφός του πατέρα του είναι ο πολιτικός Γιώργος Παναγιωτόπουλος που υπήρξε επί σειρά ετών υπουργός τα χρόνια της Μεταπολίτευσης.
Αποφοίτησε από το Κολλέγιο Αθηνών και σπούδασε στην Νομική Σχολή του Πανεπιστημίου Αθηνών, απ' όπου αποφοίτησε το 1989. Συνέχισε στο Πανεπιστήμιο της Πενσυλβάνια με μεταπτυχιακές σπουδές στα Οικονομικά και τις Διεθνείς Σχέσεις.
Καθεδρικός Ναός Αγίου Αλεξάνδρου Νιέφσκι (Σόφια)
Γύρω περιοχή
Ο καθεδρικός ναός βρίσκεται δίπλα στην Εκκλησία της Αγίας Σοφίας, από την οποία πήρε το όνομά της η πόλη της Σόφιας. Άλλα σημαντικά αξιοθέατα σε άμεση γειτνίαση με τον καθεδρικό ναό είναι το Μνημείο του Άγνωστου Στρατιώτη, η Βουλγαρική Ακαδημία Επιστημών, η Εθνική Πινακοθήκη Ξένης Τέχνης, η Εθνική Ακαδημία Τέχνης, το Κοινοβούλιο της Βουλγαρίας, ένα πάρκο προς τιμή του Ιβάν Βάζοφ με μνημείο και τον τάφο του, η Σοφία Όπερας και Μπαλέτου, και ένα πάρκο, όπου μπορεί κανείς να αγοράσει χειροποίητα υφαντά, εικόνες και αντίκες σε μια μικρή υπαίθρια αγορά.
Νικόλαος Παναγιωτόπουλος
Βιογραφία
Ήταν αθλητής του Ναυτικού Ομίλου Καβάλας και πρωταθλητής Βορείου Ελλάδος στην κολύμβηση (1978 - 1979). Υπήρξε μέλος της Εθνικής Ομάδας Νέων στην υδατοσφαίριση την περίοδο 1980 - 1981. Το 1994 αποχώρησε από την ενεργό δράση ως αθλητής.
Καθεδρικός Ναός Αγίου Αλεξάνδρου Νιέφσκι (Σόφια)
Εξωτερικοί σύνδεσμοι
Κατηγορία:Καθεδρικοί ναοί στη Βουλγαρία Κατηγορία:Κτίρια και κατασκευές στη Σόφια
Νικόλαος Παναγιωτόπουλος
Βιογραφία
Υπηρέτησε την στρατιωτική του θητεία στην Πολεμική Αεροπορία (Οκτώβρης 1990 – Ιούνιος 1992).
Την περίοδο 1992 - 2000 εργάστηκε στο τμήμα εξαγωγών, αλλά και ως Διευθυντής Πωλήσεων, στην εταιρεία "Μάρμαρα Καβάλας Α.Ε.".
Την περίοδο 1998 - 2000 διετέλεσε εκλεγμένος γραμματέας και ειδικός σύμβουλος του Συνδέσμου Βιομηχάνων Ανατολικής Μακεδονίας και Θράκης.
Εξελέγη βουλευτής Καβάλας της Νέας Δημοκρατίας, για πρώτη φορά στις εκλογές του Σεπτεμβρίου 2007 και επανεξελέγη στις εκλογές του Οκτωβρίου 2009, Μαΐου 2012, Ιουνίου 2012, Ιανουαρίου 2015, Σεπτεμβρίου 2015 και Ιουλίου 2019. Συμμετείχε στις επιτροπές Παραγωγής και Εμπορίου (2007 – 2009), Αποδήμου Ελληνισμού (2007 – 2012), Εξωτερικών και Άμυνας (2009 – 2015), Δημόσιας Διοίκησης, Δημόσιας Τάξης & Δικαιοσύνης, καθώς και Κοινωνικών Υποθέσεων της Βουλής (2015-2019).
Διετέλεσε τομεάρχης Εθνικής Άμυνας (2012) και συντονιστής Κοινωνικών Υποθέσεων (2015-2016) της Νέας Δημοκρατίας, ενώ από τον Νοέμβριο του 2016 έως τον Ιούλιο 2019 είχε αναλάβει καθήκοντα τομεάρχη Δικαιοσύνης, Διαφάνειας και Ανθρωπίνων Δικαιωμάτων της Νέας Δημοκρατίας.
Στις 9 Ιουλίου 2019, έπειτα από πρόταση του πρωθυπουργού Κυριάκου Μητσοτάκη, ορίστηκε υπουργός Εθνικής Άμυνας.
Πηγές
Κατηγορία:Έλληνες δικηγόροι Κατηγορία:Έλληνες υδατοσφαιριστές Κατηγορία:Βουλευτές Καβάλας Κατηγορία:Βουλευτές εκλεγμένοι με τη Νέα Δημοκρατία Κατηγορία:Υδατοσφαιριστές της εθνικής Ελλάδος Κατηγορία:Έλληνες υφυπουργοί Εργασίας, Κοινωνικής Ασφάλισης και Πρόνοιας Κατηγορία:Έλληνες υπουργοί Εθνικής Άμυνας
Motörhead
Οι Motörhead ήταν heavy metal συγκρότημα από την Αγγλία. Υπήρξαν ένας από τους δημοφιλέστερους εκπροσώπους του είδους παγκοσμίως, για σαράντα χρόνια μέχρι την διάλυση τους το 2015 μετά τον θάνατο του μοναδικού εναπομείναντος ιδρυτικού μέλους, Lemmy.
Τα πρώτα χρόνια
left|thumb|150px|Ο Lemmy το 2005 Οι Motörhead ξεκίνησαν την καριέρα τους το 1975. Μία από τις πρώτες αναφορές για το συγκρότημα ήταν στα τέλη εκείνης της χρονιάς, όταν ένας κριτικός τους χαρακτήρισε ως την χειρότερη μπάντα του κόσμου. Ο Ίαν Κίλμιστερ ή Lemmy (φωνητικά, μπάσο), αμέσως μετά την εκδίωξη του από το συγκρότημα των Hawkwind αποφάσισε να δημιουργήσει το δικό του συγκρότημα με την ονομασία Bastards. Προσέλαβε τον πρώην κιθαρίστα των Pink Fairies, Λάρι Γουόλις και τον ντράμερ Λούκας Φοξ και αφού ο μάνατζερ του τον έπεισε να αλλάξει την ονομασία του συγκροτήματος σε Motörhead, ξεκίνησε κάποιες ηχογραφήσεις στα Rockfield Studios στη Βόρεια Ουαλία. Οι ηχογραφήσεις αυτές κυκλοφόρησαν τρία χρόνια αργότερα και αφού το συγκρότημα είχε γίνει διάσημο, με την ονομασία On Parole. Κατά τη διάρκεια των ηχογραφήσεων, ο Φοξ απολύθηκε και στη θέση του ήρθε στο συγκρότημα ο Φιλ Philty Animal Τέιλορ. Επίσης, ο Λάρι Γουόλις παραιτήθηκε όταν τον Φεβρουάριο του 1976, ο Lemmy προσέλαβε τον Fast Έντι Κλαρκ για να συμπληρώσει το σχήμα. Έτσι οι Motörhead συνέχισαν και έγιναν διάσημοι με την τριάδα Lemmy / Κλαρκ / Τέιλορ.
Επιτυχία
thumb|300px|Οι Motörhead το 1982 Το καλοκαίρι του 1978, οι Motörhead υπέγραψαν συμβόλαιο συνεργασίας με την Bronze Records ηχογραφώντας το σινγκλ Louie Louie, το οποίο έγινε και το πρώτο κομμάτι του συγκροτήματος που κατάφερε να μπει στα τσαρτ των σινγκλ, όπου έφθασε στο # 68. Στις 25 Οκτωβρίου του 1978, εμφανίστηκαν για πρώτη φορά στην τηλεοπτική εκπομπή Top of the Pops, ανεβάζοντας ακόμη περισσότερο τη δημοτικότητα τους.
Στα τέλη Μαρτίου του 1979, κυκλοφόρησαν το δίσκο Overkill, το οποίο συνοδεύτηκε από τα επιτυχημένα σινγκλ Overkill και No Class. Το άλμπουμ ανέβηκε στο # 24 στη Μεγάλη Βρετανία και το συγκρότημα περιόδευσε στην πατρίδα του, ενώ το καλοκαίρι εκείνης της χρονιάς δούλεψε πάνω στον επόμενο του δίσκο, ο οποίος κυκλοφόρησε στις 27 Οκτωβρίου με την ονομασία Bomber. Ο δίσκος ανέβηκε στο # 12, ωθούμενος από την επιτυχία του ομώνυμου σινγκλ το οποίο ανέβηκε στο Top-40. Το συγκρότημα περιόδευσε στην Ευρώπη μαζί με τους Saxon και το Δεκέμβριο του 1979, η εταιρεία τους κυκλοφόρησε τις παλιότερες ανέκδοτες ηχογραφήσεις τους, με τον τίτλο On Parole.
Το Μάιο του 1980, οι Motörhead κυκλοφόρησαν το ΕΡ σινγκλ The Golden Years, σπάζοντας για πρώτη φορά το Top-10, αφού έφθασαν στο # 8 της Μεγάλης Βρετανίας. Ακολούθησε το Top-20 σινγκλ του τραγουδιού Ace of Spades τον Οκτώβριο της ίδιας χρονιάς, συνοδεύοντας το ομώνυμο άλμπουμ, το οποίο ανέβηκε στο # 4 και έγινε χρυσό. Η βρετανική περιοδεία για την προώθηση του δίσκου ονομάστηκε Ace Up Your Sleeve Tour και το συγκρότημα συνοδευόταν από τις Girlschool και τους Vardis.
Το Νοέμβριο του 1980, κυκλοφόρησε το ΕΡ Beer Drinkers and Hell Raisers ανεβαίνοντας στο # 43 των βρετανικών τσαρτ, αλλά ακόμη πιο επιτυχημένο ήταν το ΕΡ St. Valentine's Day Massacre, το οποίο κυκλοφόρησαν το Φεβρουάριο του 1981 σε συνεργασία με τις Girlschool και έφθασε στο # 5. Το καλοκαίρι εκείνης της χρονιάς, οι Motörhead κυκλοφόρησαν το μοναδικό # 1 άλμπουμ τους, το ζωντανά ηχογραφημένο No Sleep 'til Hammersmith, το οποίο συνοδευόταν από το Top-10 σινγκλ Motörhead (Live).
Five Nights at Freddy's 3
Το Five Nights at Freddy's 3 είναι point and click βιντεοπαιχνίδι επιβίωσης τρόμου πρώτου προσώπου που αναπτύχθηκε από τον Scott Cawthon, το τρίτο παιχνίδι της σειράς Five Nights at Freddy's. Κυκλοφόρησε στο Steam στις 2 Μαρτίου 2015, για Android στις 7 Μαρτίου 2015, και για iOS στις 12 Μαρτίου, 2015.
Motörhead
Επιτυχία
Από τον Απρίλιο μέχρι τον Ιούλιο του 1981, το συγκρότημα περιόδευσε στις Ηνωμένες Πολιτείες ανοίγοντας συναυλίες του προσωπικού σχήματος του Όζι Όσμπορν. Στις αρχές της επόμενης χρονιάς ηχογράφησαν το πέμπτο τους άλμπουμ, το οποίο κυκλοφόρησε τον Απρίλιο με τίτλο Iron Fist, φθάνοντας στο # 6, ενώ το ομώνυμο σινγκλ ανέβηκε στο Top-30. Την άνοιξη του 1982, οι Motörhead περιόδευσαν στη Μεγάλη Βρετανία και τις Ηνωμένες Πολιτείες για τελευταία φορά με τον Κλαρκ στη σύνθεση τους.
Five Nights at Freddy's 3
Τρόπος παιχνιδιού
Ο τρόπος παιχνιδιού αποκλίνει από τα προηγούμενα παιχνίδια της σειράς ελαφρώς. Όπως και στα δυο πρώτα παιχνίδια ο παίκτης πρέπει να επιβιώσει μια νυχτερινή βάρδια πέντε νυχτών. Η διαφορά αυτή τη φορά είναι ότι υπάρχει μόνο ένα Animatronic ο Springtrap ο όποιος μπορεί να σκοτώσει τον παίκτη, αν και κάποια Animatronics από τα δυο προηγούμενα παιχνίδια επιστρέφουν ως φαντάσματα όμως δεν είναι σε θέση να βλάψουν τον παίκτη, αλλά μπορούν να εμποδίσουν τις προσπάθειες του παίκτη να επιβιώσει. Το παιχνίδι λαμβάνει χώρα σε ένα αξιοθέατο τρόμου που ονομάζεται "Fazbear's Fright", το οποίο είναι στην πραγματικότητα η πιτσαρία του Freddy Fazbear. Η ατραξιόν έχει ως στόχο να αξιοποιήσει τα προηγούμενα επεισόδια που έλαβαν χώρα σε διάφορα εστιατόρια που είχε η "Fazbear Entertainment".
Motörhead
Δεκαετία του '80 και αποχώρηση του Wurzel
left|thumb|180px|Ο Φιλ Κάμπελ Πρώτη ηχογράφηση για το ανανεωμένο συγκρότημα, ήταν τέσσερα καινούρια κομμάτια για τη συλλογή No Remorse η οποία ανέβηκε στο # 14. Μεταξύ αυτών και ένα από τα γνωστότερα κομμάτια τους, το Killed by Death, το οποίο κυκλοφόρησε και σαν σινγκλ φθάνοντας στο # 51, ενώ συνοδευόταν και από βίντεο κλιπ το οποίο έλαβε μεγάλο αριθμό μεταδόσεων από το τηλεοπτικό δίκτυο MTV. Από τα μέσα Νοεμβρίου μέχρι τα μέσα Δεκεμβρίου του 1984 περιόδευσαν στις Ηνωμένες Πολιτείες, ενώ στις 28 και 29 Ιουνίου 1985 έπαιξαν δύο συναυλίες στο Hammersmith Odeon του Λονδίνου, για να γιορτάσουν τα δέκα χρόνια ύπαρξης του συγκροτήματος.
Five Nights at Freddy's 3
Τρόπος παιχνιδιού
Ο παίκτης πρέπει να παρακολουθεί δύο διαφορετικά συστήματα κάμερας (την κάμερα ασφαλείας εντός του κτιρίου, και τις κάμερες μέσα στο σύστημα εξαερισμού) και τρία υποσυστήματα: του ήχου (το οποίο χρησιμοποιείται για να δελεάσει τον Springtrap μακριά από το γραφείο του παίκτη), τις κάμερες ασφαλείας (που χρησιμοποιούνται για να παρατηρήσουν και να παρακολουθούν που βρίσκεται ο Springtrap), και του εξαερισμού (το οποίο ο παίκτης πρέπει να έχει συνεχώς σε λειτουργία, ώστε να αποφύγει να δει παραισθήσεις κατά τη διάρκεια της βάρδιας η να μπλοκάρει την είσοδο αν δει το Springtrap στον εξαερισμό.)
Motörhead
Δεκαετία του '80 και αποχώρηση του Wurzel
Το 1986, το μάνατζμεντ του συγκροτήματος δημιούργησε την GWR Records αφού κέρδισε δικαστική διαμάχη με την προηγούμενη τους εταιρεία, Bronze Records και οι Motörhead κυκλοφόρησαν το Orgasmatron (# 21), με τον Lemmy να φτάνει στο απόγειο της στιχουργικής και φωνητικής δημιουργικότητας του, στο ομότιτλο κομμάτι, ενώ το σινγκλ Deaf Forever ανέβηκε στο # 67 της Μεγάλης Βρετανίας. Στις 16 Αυγούστου 1986, εμφανίστηκαν στο φεστιβάλ Monsters of Rock μαζί με τον Ozzy Osbourne, τους Scorpions, τους Def Leppard, κ.α. και τον Οκτώβριο περιόδευσαν για άλλη μια φορά στις Ηνωμένες Πολιτείες.
Five Nights at Freddy's 3
Τρόπος παιχνιδιού
Το παιχνίδι αποτελείται από πέντε νύχτες, οι οποίες αυξάνονται σε δυσκολία, η ολοκλήρωση και των πέντε ξεκλειδώνει ένα ακόμα πιο δύσκολο "Nightmare Mode". Στο τέλος κάθε νύχτας, ο παίκτης μπορεί να παίξει ένα από τα πολλά minigames χαμηλής ανάλυσης, όπου παίζει ως τα animatronics από το πρώτο παιχνίδι, με αρκετά ασαφείς υπαινιγμούς διάσπαρτους στα minigames που πρέπει οι παίκτες να βρουν. Οι παίκτες που αποκρυπτογραφήσουν αυτές τις συμβουλές θα ξεκλειδώσουν το «καλό τέλος», καθώς και το επιπλέον περιεχόμενο που έχει επιπλέον minigames και ένα cheat menu.
Motörhead
Δεκαετία του '80 και αποχώρηση του Wurzel
Το 1987, ο Lemmy συμμετείχε στην κωμική ταινία Eat the Rich και το συγκρότημα ηχογράφησε το ομώνυμο κομμάτι με τον Φιλ Τέιλορ στη σύνθεση τους, ο οποίος επέστρεψε στη θέση του αποχωρήσαντα Πητ Γκιλ. Στις 5 Σεπτεμβρίου εκείνης της χρονιάς κυκλοφόρησε ο δίσκος Rock 'n' Roll, χωρίς να καταφέρει να μπει στο βρετανικό Top-30 για πρώτη φορά μετά από δέκα χρόνια.
Στις 2 Ιουλίου του 1988, οι Motörhead εμφανίστηκαν στο φεστιβάλ Giants of Rock της Φινλανδίας, εμφάνιση η οποία ηχογραφήθηκε και κυκλοφόρησε τον Οκτώβριο εκείνης της χρονιάς με τον τίτλο No Sleep at All. Ακολούθησε η περιοδεία για την προώθηση του άλμπουμ, αλλά το συγκρότημα βρέθηκε και πάλι στα δικαστήρια, αυτή τη φορά με αντίπαλο την GWR.
Five Nights at Freddy's 3
Ιστορία
Τριάντα χρόνια μετά το κλείσιμο της πιτσαρίας "Freddy Fazbear's Pizza", τα γεγονότα που έλαβαν χώρα εκεί έχουν γίνει τίποτα περισσότερο από μια φήμη και μια παιδική ανάμνηση, άλλα οι ιδιοκτήτες του "Fazbear's Fright: The Horror Attraction" είναι αποφασισμένοι να αναβιώσουν τον μύθο και κάνουν μεγάλες προσπάθειες για να βρούνε κάτι που θα μπορούσε να έχει επιζήσει μετά από δεκαετίες εγκατάλειψης και καταστροφής. Στην αρχή υπήρχαν μόνο άδεια πλαστικά, ένα χέρι, ένας γάντζος, μια παλιά κούκλα, αλλά στη συνέχεια μια αξιοσημείωτη ανακάλυψη έγινε... Η ατραξιόν τώρα έχει ένα Animatronic, τον αιμοδιψή Springtrap.
Motörhead
Δεκαετία του '80 και αποχώρηση του Wurzel
Στα τέλη του 1990, το συγκρότημα υπέγραψε συμβόλαιο με την Epic Records και ηχογράφησε το επόμενο του άλμπουμ στο Λος Άντζελες. Ο δίσκος κυκλοφόρησε τον Ιανουάριο του 1991 με τίτλο 1916 και συνοδευόταν από το σινγκλ The One to Sing the Blues. Το άλμπουμ έφθασε στο # 24 στην πατρίδα του συγκροτήματος, ενώ το σινγκλ ήταν το πρώτο που μπήκε στο Top-50, από το 1983. Ακολούθησε η ευρωπαϊκή περιοδεία Lights Out Over Europe, ενώ το καλοκαίρι οι Motörhead έπαιξαν στην Ιαπωνία, την Αυστραλία και τη Νέα Ζηλανδία για να ακολουθήσει μία μεγάλη περιοδεία στις Ηνωμένες Πολιτείες μαζί με τους Judas Priest και τον Alice Cooper.
Five Nights at Freddy's 3
Ανάπτυξη
Τον Ιανουάριο του 2015, μια νέα εικόνα αναρτήθηκε στην ιστοσελίδα του Scott Cawthon, που υπονόησε τον ερχομό ενός τρίτου παιχνιδιού στη σειρά. Λίγο αργότερα, μια δεύτερη εικόνα κυκλοφόρησε, που απεικόνισε τα ανασχεδιασμένα Animatronics από το δεύτερο παιχνίδι διαλυμένα. Ακολούθησαν ακόμα περισσότερες παρόμοιες δημοσιεύσεις στην ιστοσελίδα, μέχρι που κυκλοφόρησε ένα τρέιλερ στις 26 Ιανουαρίου, 2015. Το παιχνίδι αυτό δημοσιεύτηκε στο Steam Greenlight την ίδια ημέρα.
Motörhead
Δεκαετία του '80 και αποχώρηση του Wurzel
thumb|250px|Ο Μίκι Ντι Το 1992, ο Τέιλορ απολύθηκε, αφού πρώτα είχε παίξει στο τραγούδι I Ain't No Nice Guy από το επερχόμενο άλμπουμ του συγκροτήματος, March or Die, στο οποίο συμμετείχαν ως γκεστ ο Όζι Όσμπορν και ο κιθαρίστας των Guns N' Roses, Slash. Τα τύμπανα για το συγκεκριμένο δίσκο ανέλαβε ο Τόμι Όλντριτζ, πρώην ντράμερ του προσωπικού σχήματος του Όσμπορν, ενώ στο κομμάτι Hellraiser έπαιξε ο Μίκι Ντι, ο οποίος πήρε και τη θέση του ντράμερ από εκεί και έπειτα.
Five Nights at Freddy's 3
Κυκλοφορία
Ένα demo για το παιχνίδι κυκλοφόρησε σε επιλεγμένους χρήστες του YouTube στις 1 Μαρτίου 2015, το πλήρες παιχνίδι κυκλοφόρησε μερικές ώρες αργότερα στις 2 Μαρτίου, 2015. Στις 7 Μαρτίου 2015, μια έκδοση για κινητά τηλέφωνα κυκλοφόρησε για Android, καθώς και για iOS στις 12 Μαρτίου 2015.
Motörhead
Δεκαετία του '80 και αποχώρηση του Wurzel
Οι Motörhead περιόδευσαν στις Ηνωμένες Πολιτείες και στις 27 Σεπτεμβρίου 1992 εμφανίστηκαν στο Coliseum του Λος Άντζελες μαζί με τους Metallica και τους Guns N' Roses. Στη συνέχεια η περιοδεία μεταφέρθηκε στη Λατινική Αμερική ενώ το Δεκέμβριο εμφανίστηκαν στην Ευρώπη μαζί με τους Saxon για την περιοδεία Bomber and Eagles. Το Νοέμβριο του 1993 κυκλοφόρησαν το άλμπουμ Bastards μαζί με το σινγκλ Don't Let Daddy Kiss Me, ενώ το Νοέμβριο του 1994 ακολούθησε το σινγκλ Born to Raise Hell που συμπεριλαμβάνονταν στο σάουντρακ της ταινίας Airheads, ανεβαίνοντας στο # 47 στη Μεγάλη Βρετανία.
Five Nights at Freddy's 3
Αποδοχή
Το Five Nights at Freddy's 3 έλαβε μικτές με θετικές κριτικές από επαγγελματίες κριτικούς, ειδικά συγκεντρώνοντας επαίνους για την πιο σκοτεινή και τρομακτική του ατμόσφαιρα. Στο Metacritic το παιχνίδι κρατά έναν μέσο όρο των 71/100. Στο IMDb κρατά μια βαθμολογία των 7,9/10.
Motörhead
Δεκαετία του '80 και αποχώρηση του Wurzel
Στις αρχές του 1994, οι Motörhead περιόδευσαν στις Ηνωμένες Πολιτείες με τους Black Sabbath και τους Morbid Angel, ενώ στις 14 Μαΐου εμφανίστηκαν στο Μπουένος Άιρες της Αργεντινής μαζί με τους Ramones, μπροστά σε πάνω από 50.000 θεατές. Το καλοκαίρι του 1995, μετέβησαν στα Cherokee Studios του Λος Άντζελες, όπου ηχογράφησαν το επόμενο τους άλμπουμ, με τίτλο Sacrifice, με τον Wurzel να αποχωρεί μετά τις ηχογραφήσεις.
Αναγνώριση και εμπορική επιτυχία
Οι Motörhead αποφάσισαν να συνεχίσουν ως τριμελές σχήμα, με τον Lemmy στο μπάσο και τα φωνητικά, τον Κάμπελ στην κιθάρα και τον Μίκι Ντι στα τύμπανα. Στα τέλη του 1995, ο Lemmy γιόρτασε τα πεντηκοστά του γενέθλια με μία εμφάνιση στο Whiskey A Go-Go του Λος Άντζελες, με τη συμμετοχή των Metallica, οι οποίοι έπαιξαν διασκευές σε τραγούδια των Motörhead και έφεραν το όνομα The Lemmys. Τον Οκτώβριο του 1996, κυκλοφόρησε το Overnight Sensation, το δεύτερο άλμπουμ των Motörhead μέσω της δισκογραφικής εταιρείας CMC, ενώ συνέχισαν το 1997 με ζωντανές εμφανίσεις σε εντατικό βαθμό παίζοντας στην Ευρώπη μέχρι το Μάρτιο, στη συνέχεια στην Ιαπωνία το Μάιο για να ακολουθήσει αμερικανική περιοδεία μαζί με τους W.A.S.P. και μία ακόμη ευρωπαϊκή περιοδεία το φθινόπωρο.
Five Nights at Freddy's 3
Εξωτερικοί σύνδεσμοι
Κατηγορία:Five Nights at Freddy's Κατηγορία:Βιντεοπαιχνίδια του 2015 Κατηγορία:Βιντεοπαιχνίδια επιβίωσης Κατηγορία:Βιντεοπαιχνίδια τρόμου Κατηγορία:Βιντεοπαιχνίδια των Windows Κατηγορία:Βιντεοπαιχνίδια για κινητά Κατηγορία:Βιντεοπαιχνίδια point-and-click Κατηγορία:Συνέχειες βιντεοπαιχνιδιών Κατηγορία:Βιντεοπαιχνίδια με ανθρωπόμορφους χαρακτήρες
Motörhead
Αναγνώριση και εμπορική επιτυχία
Στα τέλη Αυγούστου του 2000, κυκλοφόρησε το διπλό The Best of Motörhead ανεβαίνοντας στο # 52 στη Μεγάλη Βρετανία με το συγκρότημα να γιορτάζει τα 25 του χρόνια με μία εμφάνιση στο Brixton Academy του Λονδίνου με γκεστ συμμετοχές των Έντι Fast Κλαρκ, Μπράιαν Μέι, Ντόρο Πες, Γουίτφιλντ Κρέιν, κ.α. Η συγκεκριμένη εμφάνιση ηχογραφήθηκε και κυκλοφόρησε το Δεκέμβριο του 2003 με τίτλο Live at Brixton Academy. Στη συνέχεια περιόδευσαν στην Ευρώπη και την άνοιξη του 2001 ηχογράφησαν το τραγούδι The Game για τον παλαιστή Triple H, με την περιοδεία να ολοκληρώνεται μετά το καλοκαίρι εκείνης της χρονιάς.
Στις 9 Απριλίου του 2002 κυκλοφόρησε το άλμπουμ Hammered μέσω της Sanctuary Records με το συγκρότημα να περιοδεύει σε Αμερική και Ευρώπη, ενώ τον Οκτώβριο εκείνης της χρονιάς έπαιξαν πέντε συναυλίες στη Μεγάλη Βρετανία μαζί με τους Anthrax, με την τελευταία από αυτές τις εμφανίσεις, στο στάδιο Γουέμπλεϊ του Λονδίνου να περιλαμβάνει και το προηγούμενο συγκρότημα του Lemmy, τους Hawkwind. Η περιοδεία συνεχίστηκε το φθινόπωρο του 2002 στην Ευρώπη και μεταφέρθηκε το 2003 στις Ηνωμένες Πολιτείες, όπου εμφανιζόταν μαζί με τους Iron Maiden και τους Dio, τον Αύγουστο εκείνης της χρονιάς.
Στις αρχές Οκτωβρίου, κυκλοφόρησε σε μορφή πενταπλού CD η συλλογή Stone Deaf Forever! καλύπτοντας όλη την καριέρα του συγκροτήματος μέχρι τότε. Ακολούθησε ο δίσκος Inferno, τον Ιούνιο του 2004 με τους Motörhead να περιοδεύουν στη Μεγάλη Βρετανία μαζί με τους Sepultura. Την επόμενη χρονιά, κέρδισαν βραβείο Grammy για τη διασκευή τους στο τραγούδι Whiplash των Shitallica και περιόδευσαν στις Ηνωμένες Πολιτείες από το Μάρτιο μέχρι το Μάιο του 2005, πριν μεταβούν στην Ευρώπη για να γιορτάσουν τα τριάντα χρόνια ύπαρξης του συγκροτήματος με μία δίμηνη περιοδεία. Στο τέλος της χρονιάς μετέβησαν στην Αυστραλία και τη Νέα Ζηλανδία όπου πραγματοποίησαν άλλη μία περιοδεία, μαζί με τους Motley Crue.
thumb|250px|Οι Motörhead ζωντανά στη Νορβηγία το 2010 Το καλοκαίρι του 2006 κυκλοφόρησαν το άλμπουμ Kiss of Death ανεβαίνοντας στο βρετανικό Top-50 για πρώτη φορά από το 1991, για να ακολουθήσει περιοδεία στη Μεγάλη Βρετανία και την Ευρώπη. Την άνοιξη του 2008, οι Motörhead ηχογράφησαν στο Λος Άντζελες το δίσκο Motörizer ανεβαίνοντας στο # 32 της Μεγάλης Βρετανίας και το Top-10 αρκετών ευρωπαϊκών τσαρτ, αλλά αυτό που έκανε μεγαλύτερη εντύπωση ήταν η είσοδος του συγκροτήματος στο Billboard Hot-100 των Ηνωμένων Πολιτειών για πρώτη φορά μετά από 33 χρόνια καριέρας. Τον Ιούνιο εκείνης της χρονιάς εμφανίστηκαν στο φεστιβάλ Download μαζί με τους KISS και τους Judas Priest, ενώ τον Αύγουστο συμμετείχαν στην περιοδεία Metal Masters μαζί με τους Judas Priest, τους Heaven and Hell και τους Testament.
Ο εικοστός στούντιο δίσκος του συγκροτήματος κυκλοφόρησε το Δεκέμβριο του 2010 με τον τίτλο The Wörld is Yours, ανεβαίνοντας για δεύτερη συνεχόμενη φορά στις πρώτες εκατό θέσεις του Billboard και για τρίτη συνεχόμενη φορά στις πρώτες πενήντα θέσεις στη Μεγάλη Βρετανία. Το Νοέμβριο εκείνης της χρονιάς οι Motörhead γιόρτασαν τα 35 τους χρόνια με μία περιοδεία στη Βρετανία, για να ακολουθήσει η Ευρώπη το Δεκέμβριο, η Βόρεια Αμερική από τον Ιανουάριο μέχρι το Μάρτιο του 2011, τέσσερις εμφανίσεις στην Αυστραλία από τις 26 Μαρτίου μέχρι την 1 Απριλίου και η Λατινική Αμερική το υπόλοιπο του Απριλίου.
Το Νοέμβριο του 2011 κυκλοφόρησαν σε μορφή CD και DVD το ζωντανά ηχογραφημένο άλμπουμ The Wörld Is Ours - Vol 1 - Everywhere Further Than Everyplace Else, για να ακολουθήσει ένα χρόνο αργότερα το δεύτερο μέρος με τίτλο The World Is Ours - Vol. 2: Anyplace Crazy As Anywhere Else. Το Φεβρουάριο του 2012 συμμετείχαν στην περιοδεία Gigantour μαζί με τους Megadeth, Volbeat και Lacuna Coil, ενώ το καλοκαίρι εκείνης της χρονιάς περιόδευσαν για άλλη μια φορά στις Ηνωμένες Πολιτείες ως μέρος του φεστιβάλ Mayhem, μαζί με τους Slipknot, τους Slayer, κ.ά..
Στα τέλη Φεβρουαρίου του 2013, ανακοινώθηκε ότι οι Motörhead ξεκίνησαν ηχογραφήσεις για τον επόμενο στούντιο δίσκο τους. Στα μέσα Ιουνίου δημοσιεύθηκε ότι ο τίτλος του άλμπουμ θα ήταν Aftershock με επίσημη ημερομηνία κυκλοφορίας στις 21 Οκτωβρίου 2013. Ο δίσκος σκαρφάλωσε στο # 22 του Billboard των Ηνωμένων Πολιτειών, την υψηλότερη θέση στην μέχρι τότε δισκογραφία του συγκροτήματος. Παρ' όλα αυτά, η προγραμματισμένη περιοδεία των Motörhead με τους Saxon αναβλήθηκε, λόγω προβλημάτων υγείας του Lemmy. Μετά την καλοκαιρινή περιοδεία του 2014, το συγκρότημα πραγματοποίησε την κρουαζιέρα Motörboat από τις 22 μέχρι τις 26 Σεπτεμβρίου μαζί με τους Megadeth και τους Anthrax.
Ο 22ος δίσκος του συγκροτήματος ανακοινώθηκε ότι θα κυκλοφορήσει στις 28 Αυγούστου 2015 και θα φέρει τον τίτλο Bad Magic. Στην πρώτη εβδομάδα κυκλοφορίας του, το Bad Magic σκαρφάλωσε στο # 10 των βρετανικών τσαρτ, όντας το πρώτο Top-10 του συγκροτήματος μετά το Iron Fist του 1982. Επίσης, ανέβηκε στην κορυφή των τσαρτ της Γερμανίας, της Αυστρίας και της Φινλανδίας, όπως και το Top-40 στο αμερικάνικο Billboard.
Ενώ το συγκρότημα βρισκόταν σε περιοδεία, γνωστοποιήθηκε ο θάνατος του πρώην ντράμερ τους Φιλ Τέιλορ, στις 11 Νοεμβρίου 2015. Παράλληλα, συχνές ήταν οι ακυρώσεις ζωντανών τους εμφανίσεων λόγω προβλημάτων υγείας του Lemmy, αν και το συγκρότημα ξεκίνησε την ετήσια περιοδεία Motörboat, η οποία διήρκεσε από τις 28 Σεπτεμβρίου μέχρι τις 2 Οκτωβρίου 2015 και έπαιζαν μαζί με τους Slayer, Anthrax, Exodus, Suicidal Tendencies και Corrosion of Conformity.
Ο θάνατος του Lemmy και διάλυση
Ο Lemmy απεβίωσε στις 28 Δεκεμβρίου του 2015 στις 16:00 στο σπίτι του στο Λος Άντζελες, από καρκίνο, από τον οποίο έμαθε ότι πάσχει δύο ημέρες πριν τον θάνατό του. Ήταν 70 χρονών. Οι Motörhead ανακοίνωσαν τον θάνατο του λίγο αργότερα στην προσωπική τους σελίδα στο Facebook, ενώ παράλληλα έγινε γνωστό από τον Μίκι Ντι ότι το συγκρότημα δεν θα συνεχίσει. Θα συνεχίσουν να ζουν, όμως, για πάντα στις καρδίες μας.
Εξωτερικοί σύνδεσμοι
Κατηγορία:Βραβευμένοι με Γκράμι Κατηγορία:Νικητές Kerrang! Awards Κατηγορία:Αγγλικά heavy metal συγκροτήματα Κατηγορία:Αγγλικά hard rock συγκροτήματα Κατηγορία:Βρετανικά speed metal συγκροτήματα Κατηγορία:Μουσικά τρίο Κατηγορία:Motörhead
Αλαγονία (αρχαία πόλη)
Η Αλαγονία είναι αρχαία πόλη της Λακωνικής ευρισκόμενη κοντά στα ερείπια του μεσαιωνικού φρουρίου της Ζαρνάτας στη δυτική πλευρά του Ταϋγέτου πάνω από την περιοχή μεταξύ των Κιτριών και της Καρδαμύλης.